**Izziņa par atzinumos sniegtajiem iebildumiem par plāna projektu**

**"Plāns nepilngadīgo aizsardzībai no noziedzīgiem nodarījumiem pret tikumību un dzimumneaizskaramību 2019.-2020. gadam"**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2018. gada 15. novembris - starpministriju (starpinstitūciju) sanāksme 2019. gada 8. februāris - elektroniskā piecu dienu saskaņošana  |
| Saskaņošanas dalībnieki | Finanšu ministrija, Iekšlietu ministrija, Izglītības un zinātnes ministrija, Labklājības ministrija, Veselības ministrija, Vides aizsardzības un reģionālās attīstības ministrija, Ieslodzījuma vietu pārvalde, Valsts probācijas dienests, Valsts policija, Pilsonības un migrācijas lietu pārvalde, Valsts robežsardze, Iekšlietu ministrijas Informācijas centrs, Izglītības kvalitātes valsts dienests, Valsts bērnu tiesību aizsardzības inspekcija, Ģenerālprokuratūra, Pārresoru koordinācijas centrs, Valsts kanceleja, Latvijas Pašvaldību savienība, Latvijas Brīvo arodbiedrību savienība, Latvijas Lielo pilsētu asociācija, biedrība "Centrs MARTA", Tiesībsarga birojs, nodibinājums "Centrs Dardedze" un krīžu un konsultāciju centrs "Skalbes". |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Iekšlietu ministrija, Izglītības un zinātnes ministrija, Veselības ministrija, Pārresoru koordinācijas centrs, Valsts kanceleja, Latvijas Lielo pilsētu asociācija un biedrība "Centrs MARTA". |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Uz 2018. gada 15. novembra starpministriju (starpinstitūciju) sanāksmi neieradās Vides aizsardzības un reģionālās attīstības ministrija, Ģenerālprokuratūra, Latvijas Pašvaldību savienība, nodibinājums "Centrs Dardedze" un krīžu un konsultāciju centrs "Skalbes".2019. gada 8. februāra piecu dienu elektroniskās saskaņošanas laikā uz aicinājumu saskaņot plānu, atbildi nesniedza Labklājības ministrija, Veselības ministrija, Vides aizsardzības un reģionālās attīstības ministrija, Pārresoru koordinācijas centrs, Ģenerālprokuratūra, Valsts policija, Pilsonības un migrācijas lietu pārvalde, Izglītības kvalitātes valsts dienests, Valsts bērnu tiesību aizsardzības inspekcija, Tiesībsarga birojs, Latvijas Pašvaldību savienība, nodibinājums "Centrs Dardedze" un krīžu un konsultāciju centrs "Skalbes" un biedrība "Centrs MARTA". |
|  |  |
|  |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |

|  |  |  |  |  |
| --- | --- | --- | --- | --- |
| 1. | Plāna projekta 2.1.2. un 2.2.1. apakšpunkta pasākums | **Finanšu ministrija**Plāna projekta III sadaļā 2.1.2.pasākuma un 2.2.1.pasākuma īstenošanai kopā paredzēts izveidot 4 jaunas amata vietas. Uzskatām, ka nav atbalstāma jaunu amata vietu izveide, jo Ministru kabineta 2017.gada 28.augusta ārkārtas sēdes protokola Nr.41 1.§ "Informatīvais ziņojums "Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2018., 2019. un 2020.gadam" un likumprojekta "Par valsts budžetu 2018.gadam" izstrādes procesā"" 42.punkts nosaka pienākumu ministrijām pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros. Vienlaikus noteikts, turpmāk virzot tiesību aktu projektus, papildu finansējumu restrukturizētām amata vietām plānot kā starpību starp finansējumu esošajai amata vietai un amata vietai, kas būs nepieciešama konkrētā pasākuma īstenošanai. Tāpat norādām, ka amata vietu skaita palielināšana valsts budžeta iestādē ir pretrunā ar Valsts pārvaldes reformu plānu 2020 (apstiprināts 2017.gada 24.novembrī ar Ministru kabineta rīkojumu Nr.701 "Par Valsts pārvaldes reformu plānu 2020"), kas paredz samazināt valsts pārvaldē strādājošo skaitu. Līdz ar to nepieciešams precizēt plāna projekta III sadaļā 2.1.2.pasākumam un 2.2.1.pasākumam ailē "Finansējuma avots" norādīto papildu nepieciešamo finansējumu. | **Ņemts vērā**  | Plāna projektā svītrots 2.1.2. un 2.2.1. apakšpunkta pasākums |

|  |  |  |  |  |
| --- | --- | --- | --- | --- |
| 2. | 3. Jautājumu par papildu valsts budžeta līdzekļu piešķiršanu plāna pasākumu īstenošanai izskatīt Ministru kabinetā likumprojekta "Par valsts budžetu 2019.gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | **Finanšu ministrija**Lūdzam aizstāt Ministru kabineta rīkojuma projekta 3.punktā vārdus "un iesniegtajiem papildu finansējuma pieprasījumiem” ar vārdiem "atbilstoši valsts budžeta finansiālajām iespējām".  | **Ņemts vērā** | 3. Jautājumu par papildu valsts budžeta līdzekļu piešķiršanu plāna pasākumu īstenošanai izskatīt Ministru kabinetā likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem atbilstoši valsts budžeta finansiālajām iespējām. |
| 3. | Plāna projekta 1.3.7. apakšpunkta pasākuma finansējuma avots "57 467 *euro*ESF projekta Nr. 9.2.1.3/16/I/001 "Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē" ietvaros" | Plāna projekta III sadaļā "Secinājumi un priekšlikumi" (turpmāk – III sadaļa) 1.3.7. pasākuma nodrošināšanai nepieciešamais finansējums norādīts 57 467 *euro* apmērā Eiropas Sociālā fonda (turpmāk – ESF) projekta Nr.9.2.1.3./16/I/0041 "Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē" ietvaros, savukārt plāna projekta IV sadaļā "Ietekmes novērtējums uz valsts un pašvaldību budžetiem" 1.3.7. pasākumam nepieciešamais finansējums sadalījumā pa gadiem norādīts 53 695 *euro,* nevis 57 467 *euro*. Tādējādi lūdzam attiecīgi salāgot/precizēt plāna projektā norādīto finansējumu 1.3.7.pasākuma nodrošināšanai.  | **Ņemts vērā** | Precizēts Plāna projekta 1.3.6. apakšpunkta pasākuma izpildes termiņš un finansējuma avots:2019.-2020. gada 31. decembrim,18 856 *euro*ESF projekta Nr. 9.2.1.3/16/I/001 "Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē" ietvaros |
| 4. | Plāna projekta 1.3.9. un 2.3.1. apakšpunkta pasākuma finansējuma avots | Atbilstoši plāna projekta III sadaļā norādītajam 1.3.9.pasākuma un 2.3.1. pasākuma nodrošināšanai kopā Veselības ministrijai ir nepieciešams papildu finansējums 2019.gadam 1 540 *euro* apmērā un turpmāk ik gadu 420 *euro* apmērā.  Ņemot vērā salīdzinoši nelielo papildu nepieciešamā finansējuma apmēru, uzskatām, ka Veselības ministrijai to jānodrošina piešķirto valsts budžeta līdzekļu ietvaros.  | **Starpinstitūciju sanāksmē panākta vienošanās** | Precizēts plāna projekta 1.3.8. un 2.2.1. apakšpunkta pasākuma izpildes termiņš un finansējuma avots |
| 5. | Plāna projekta 3.1.1. apakšpunkta pasākums un saīsinājumi | Lūdzam precizēt plāna projekta III sadaļas ailē "Līdzatbildīgās institūcijas" 3.1.1.pasākumam norādīto informāciju, jo nav saprotama "NVA" loma minētajā pasākumā. Vienlaikus vēršam uzmanību, ka plāna projekta III sadaļas norādītajos saīsinājumos nav minētās institūcijas (NVA) saīsinājuma.  | **Ņemts vērā** | Papildināts plāna projekta saīsinājumu uzskaitījums  |
| 6. | Plāna projekta 3.3.2. apakšpunkta pasākuma finansējuma avots "39 000 *euro*ESF projekta "Resocializācijas sistēmas efektivitātes paaugstināšana" Nr. 9.1.3.0/16/I/001finansējuma ietvaros" | Plāna projekta III sadaļā 3.3.2..pasākuma nodrošināšanai nepieciešamais finansējums norādīts 39 000 *euro* apmērā ESF projekta Nr.9.1.3.0/16/I/001 "Resocializācijas sistēmas efektivitātes paaugstināšana" ietvaros, savukārt plāna projekta IV sadaļā "Ietekmes novērtējums uz valsts un pašvaldību budžetiem" 3.3.2.pasākumam nepieciešamais finansējums sadalījumā pa gadiem norādīts 37 848 *euro,* nevis 39 00 *euro*. Tādējādi lūdzam attiecīgi salāgot/precizēt plāna projektā norādīto finansējumu 3.3.2.pasākuma nodrošināšanai.  | **Ņemts vērā** | Precizēts Plāna projekta 3.3.2. apakšpunkta pasākuma izpildes termiņš un finansējuma avots |
| 7. | Plāna projekta 1.3.7. apakšpunkta pasākuma skaidrojums "Labklājības ministrija ir iesniegusi Finanšu ministrijai priekšlikumu, lai sabiedrības izglītošanas un informēšanas kampaņas finansētu EEZ/Norvēģijas finanšu instrumenta programmas *"Tieslietas un iekšlietas"* ietvaros." | Lūdzam plāna projekta III sadaļā (17.-18.lpp.) norādīto informāciju "Labklājības ministrija ir iesniegusi Finanšu ministrijai priekšlikumu, lai sabiedrības izglītošanas un informēšanas kampaņas finansētu EEZ/Norvēģijas finanšu instrumenta programmas *"Tieslietas un iekšlietas"* ietvaros." aizstāt ar korektu aktuālo informāciju šādā redakcijā: "Labklājības ministrija ir iesniegusi Iekšlietu ministrijā iepriekš noteikto projektu *"Atbalsts Barnahus ieviešanai Latvijā"*, kura ietvaros plānots finansēt sabiedrības izglītošanas un informēšanas kampaņas. Projekts ir iekļauts Eiropas Ekonomikas zonas finanšu instrumenta 2014.-2021.gada perioda līdzfinansētās programmas koncepcijā *"Starptautiskā policijas sadarbība un noziedzības apkarošana""*.Šāda redakcija no Finanšu ministrijas tiek piedāvāta saskaņā ar informāciju, kas pieejama koncepcijas projektā *"Eiropas Ekonomikas zonas finanšu instrumenta 2014.–2021.gada perioda līdzfinansētās programmas "Starptautiskā policijas sadarbība un noziedzības apkarošana" koncepcija"* (skatīt šeit: <http://tap.mk.gov.lv/lv/mk/tap/?pid=40462229&mode=mk&date=2018-08-28> | **Ņemts vērā**  | Plāna projekta 3.1.2. apakšpunkta pasākuma skaidrojums papildināts ar informāciju šādā redakcijā: "Labklājības ministrija ir iesniegusi Iekšlietu ministrijā iepriekš noteikto projektu *"Atbalsts Barnahus ieviešanai Latvijā"*, kura ietvaros plānots finansēt sabiedrības izglītošanas un informēšanas kampaņas. Projekts ir iekļauts Eiropas Ekonomikas zonas finanšu instrumenta 2014.-2021. gada perioda līdzfinansētās programmas koncepcijā *"Starptautiskā policijas sadarbība un noziedzības apkarošana""*. |
| 8. | Plāna projekta 1.1.3. apakšpunkta pasākums izpildes termiņš "2018.-2021. gads"  | **Iekšlietu ministrija**No plāna projekta pašreizējās redakcijas izriet, ka 1.Rīcības virziena 1.1.3.apakšpunktā noteiktā pasākuma "Nodarbības mācību iestādēs, lai diskutētu par drošību un draudiem vidēs, kurās nepilngadīgie var saskarties ar dzimumnozieguma risku un veicinātu nepilngadīgo modrību, kā arī zināšanas par rīcību, saskaroties ar dzimumnozieguma risku" (12.lpp.) īstenošana paredzēta esošā finansējuma ietvaros. Vēršam uzmanību, ka Valsts policija, iesniedzot priekšlikumu plāna projektam, norādīja, ka pasākuma īstenošanai ir nepieciešams piešķirt papildu finansējumu 20 000 *euro* apmērā (2019.gadā 10 000 *euro* un 2021.gadā – 10 000 *euro*). Norādām, ka bez papildu finansējuma 1.1.3.apakšpunktā noteiktā pasākuma realizēšana paredzētajā apmērā nav iespējama un nevar tikt nodrošināta. Ņemot vērā minēto, lūdzam aizstāt noteikto izpildes termiņu "2018.-2021.gads" ar “2018.gads; 2020.gads”.  | **Ņemts vērā** | Plāna projekta 1.1.3. apakšpunkta pasākuma izpildes termiņš "2020. gads" |

|  |  |  |  |  |
| --- | --- | --- | --- | --- |
| 9. | Plāna projekta 1.3.10. apakšpunkta pasākums | **Iekšlietu ministrija**Papildināt plāna projekta 1.Rīcības virziena 1.3.10.apakšpunktu ar skaidrojumu, iekļaujot tajā izvērstu darbības rezultāta ieceres aprakstu, jo šobrīd nav saprotama 1.3.10.apakšpunktā norādītā pasākuma "Izstrādāt visaptverošu sistēmu ziņošanai par vardarbību pret bērniem, kas izdarīta uzticības personu lokā, šādi panākot, ka tiek ievākti pilnīgi dati atbilstoši Lanzarotes komitejas Rekomendācijai R18"" saikne ar Nepilngadīgo personu atbalsta informācijas sistēmu (NPAIS) un kā iecerētais darbības rezultāts "Izvērtēta NPAIS efektivitāte un konstatētas risināmās problēmas" nodrošinās 1.3.10.apakšpunktā norādītā pasākuma realizēšanu. Vienlaikus norādām, ka Iekšlietu ministrija 2017.gada 23.oktobra vēstulē Nr.1-57/2636 iebilda pret minētā pasākuma iekļaušanu plāna projektā, norādot, ka tas nav saskaņots ar Iekšlietu ministrijas Informācijas centru un tā īstenošana bez papildu finansējuma nav iespējama.  | **Panākta vienošanās starpministriju sanāksmē**  | Plāna projekta 1.3.9. apakšpunkta pasākums papildināts ar skaidrojumu |

|  |  |  |  |  |
| --- | --- | --- | --- | --- |
| 10. | Plāna projekta 1.3.3. apakšpunkta pasākuma rezultatīvais rādītājs "Kopā apmācīti 25 Pilsonības un migrācijas lietu pārvaldes speciālisti 3 gados; | Precizēt plāna projekta 1.Rīcības virziena 1.3.3 apakšpunkta (15.lpp.) rezultatīvo rādītāju. Šobrīd no plāna projekta redakcijas ir saprotams, ka 25 Pilsonības un migrācijas lietu pārvaldes speciālisti tiks apmācīti 3 gados, lai gan finansējums ir paredzēts tikai 2019.gadam. Norādām, ka Pilsonības un migrācijas lietu pārvalde apmācības speciālistiem, kuri patvēruma procedūras ietvaros kontaktējas ar bēgļu krīzes skartajiem bērniem varēs nodrošināt tikai 2019.gadā piešķirtā finansējuma ietvaros. Līdz ar to, plāna projektā ir nepārprotami jānorāda, ka Pilsonības un migrācijas lietu pārvaldē kopā tiks apmācīti 25 speciālisti 2019.gadā. | **Ņemts vērā** | Precizēts Plāna projekta 1.3.3. apakšpunkta rezultatīvie rādītāji, izpildes termiņš un finansējuma avots |
| 11. | Plāna projekta 3.1.2. apakšpunkta pasākuma darbības rezultāts "Izveidots starpinstitucionālās sadarbības modelis, kurā bērni, kuri cietuši no seksuālās vardarbības, tiek intervēti, izmantojot "Bērna mājas" modelī balstītus standartus" | Izteikt plāna projekta 3.Rīcības virziena 3.1.2.apakšpunktā noteiktā pasākuma darbības rezultātu (33.lpp.) šādā redakcijā: "Izveidots starpinstitucionālās sadarbības modelis, kurā bērni, kuri cietuši no seksuālās vardarbības, var saņemt ātri un efektīvi visus nepieciešamos "Bērna mājas" modelī balstītos pakalpojumus.". | **Ņemts vērā** | Precizēts Plāna projekta 3.1.2. apakšpunkta pasākuma darbības rezultāts: "Izveidots starpinstitucionālās sadarbības modelis, kurā bērni, kuri cietuši no seksuālās vardarbības, var saņemt ātri un efektīvi visus nepieciešamos "Bērna mājas" modelī balstītos pakalpojumus |
| 12. | Plāna projekta 3.1.2. apakšpunkta pasākuma skaidrojums "Patlaban, ja bērns ir cietis no seksuālas vardarbības un viņu neieciešams pratināt, trūkst speciāli aprīkotu telpu un tehniskā nodrošinājuma, kā arī pastāv sarežģījumi ar nekavējošu psihologa pieaicināšanu, bet atsevišķos iecirkņos psihologs vispār nav pieejams." | Precizēt plāna projekta 3.Rīcības virziena 3.1.2.apakšpunktā sniegto skaidrojumu (34.lpp.) un svītrot vārdus "bet atsevišķos iecirkņos psihologs vispār nav pieejams", jo minētais neatbilst esošajai situācijai. | **Ņemts vērā**  | Plāna projekta 3.1.2. apakšpunkts precizēts. |
| 13. | Plāna projekta 1.2.1. apakšpunkta pasākuma līdzatbildīgās institūcijas " IZM, LM" | **Izglītības un zinātnes ministrija**No plāna projektā minētā izriet, ka ministrija ir līdzatbildīga par Valsts bērnu un pusaudžu uzticības tālruņa 116111 informatīvās kampaņas, aicinot informēt par seksuālas vardarbības gadījumiem, tvēruma paplašināšanu, ietverot arī vecākus un citus ģimenes locekļus (plāna projekta 12.lpp.). Ņemot vērā, ka nodrošināt uzticības tālruņa darbību bērnu tiesību aizsardzības jomā ir viena no Valsts bērnu tiesību aizsardzības inspekcijas struktūrvienības funkcijām, nepieciešams skaidrojums ministrijas iesaistei un darbībām konkrētā pasākuma veikšanai, kā arī finansējuma sadalījuma izklāsts. | **Panākta vienošanās starpministriju sanāksmē**  | Plāna projekta 1.2.1. apakšpunkta pasākums papildināts ar skaidrojumu:"Lai aptvertu pēc iespējas plašāku mērķauditoriju, kas šajā gadījumā ir skolēnu vecāki un citi ģimenes locekļi, papildus 5 informatīvām TV klipa pārraidēm medijos, Valsts bērnu tiesību aizsardzības inspekcija sadarbībā ar Izglītības un zinātnes ministriju katru gadu izglītības iestādēs plāno izplatīt informāciju (bukleti, plakāti) par Bērnu un pusaudžu uzticības tālruni 116111. Tādā veidā paplašinot informācijas pieejamību un nodrošinot, ka izglītības iestādēs vecākiem un citiem ģimenes locekļiem ir pieejama informācija (brīvi izvietota izglītības iestādēs un/vai nodrošināta vecāku sapulcēs) par psiholoģiskas palīdzības saņemšanas iespējām, tajā skaitā seksuālas vardarbības gadījumos."  |
| 1. | Plāna projekta 1.3.6. pasākums | No plāna projektā minētā izriet, ka ministrija ir atbildīga par pedagogu zināšanu pilnveidi seksuālās vardarbības pret bērnu atpazīšanā esošā finansējuma ietvaros (plāna projekta 17.lpp.). Šo zināšanu pilnveide ietver attiecīgas programmas satura izstrādi, metodiskos materiālus un atbilstošu pedagoģisko personālu. Plāna projektā nav skaidrots nepieciešamais nodrošinājums, lai sasniegtu plāna projektā minēto darbības rezultātu: *Pieaug pedagogu izpratne un zināšanas par seksuālas vardarbības problēmu*. Ministrija vērš uzmanību, ka tā var būt atbildīga par atbilstošas programmas tematiku, t.i., var ierosināt papildināt programmas tematiku, iekļaujot attiecīgu tēmu (piemēram, par seksuālās vardarbības pret bērnu atpazīšanu). Vienlaikus ministrija neorganizē pedagogu profesionālās kompetences pilnveides kursus, bet atbilstoši izvirzītajām tematiskajām prioritātēm nodrošina iepirkumu. | **Panākta vienošanās starpministriju sanāksmē**  | Plāna projekta 1.3.5. pasākums papildināts ar skaidrojumu, precizējot Izglītības un zinātnes ministrijas lomu. |
| 15. | Plāna projekta 2.4.2. apakšpunkta pasākuma līdzatbildīgā institūcija "IKVD" | No plāna projektā minētā izriet, ka Izglītības kvalitātes valsts dienests ir līdzatbildīgs par seksuālās vardarbības risku izvērtēšanu valsts sociālās aprūpes centros esošā finansējuma ietvaros (plāna projekta 27.lpp.). Vēršam uzmanību, ka Izglītības kvalitātes valsts dienesta funkcijas noteiktas Izglītības likuma 20.pantā, kas ietver izglītības iestāžu uzraudzību, bet neietver valsts sociālās aprūpes centru uzraudzību. Līdz ar to nepieciešams svītrot Izglītības kvalitātes valsts dienestu kā līdzatbildīgo institūciju minētā pasākuma īstenošanā. | **Ņemts vērā**  | Plāna projekta 2.3.2. apakšpunkta pasākuma līdzatbildīgā institūcija "IKVD" svītrota |
| 17. | Plāna projekta 2.3.1. apakšpunkta pasākuma rezultatīvais rādītājs "Ikgadēji vismaz 2 personām nodrošināta psihoterapeitiskā un psiholoģiskā palīdzība, lai novērstu dzimumnoziegumu pret nepilngadīgo" | Saskaņā ar Ministru kabineta 2018.gada 28.augusta noteikumu Nr.555 "Veselības aprūpes pakalpojumu organizēšanas un samaksas kārtība" (turpmāk noteikumi Nr.555) no veselības aprūpes budžeta neapmaksā psihoterapeitisko un psiholoģisko palīdzību, izņemot 4.7.apakšpunktā noteiktos gadījumos. Noteikumu Nr.555 4.7.5.apakšpuntā paredzēts, ka "*psihoterapeitisko un psiholoģisko palīdzību,* *ja šādas palīdzības nepieciešamību noteicis psihiatrs, lai novērstu noziedzīgu nodarījumu veikšanu pret bērna tikumību un dzimumneaizskaramību."*Pamatojoties uz minēto, lūdzam precizēt 2.rīcības virziena 2.3.1.apakšpunkta 4.aili ar vārdiem "ja šādas palīdzības nepieciešamību noteicis psihiatrs", jo Nacionālais veselības dienests var veikt samaksu par valsts apmaksātiem pakalpojumiem, kuri noteikti noteikumos Nr.555.  | **Ņemts vērā** | Plāna projekta 2.2.1. apakšpunkta pasākuma rezultatīvais rādītājs "Ikgadēji vismaz 2 personām nodrošināta psihoterapeitiskā un psiholoģiskā palīdzība, lai novērstu dzimumnoziegumu pret nepilngadīgo, ja šādas palīdzības nepieciešamību noteicis psihiatrs" |
| 18. | 3. Jautājumu par papildu valsts budžeta līdzekļu piešķiršanu plāna pasākumu īstenošanai izskatīt Ministru kabinetā likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020. un 2021. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem atbilstoši valsts budžeta finansiālajām iespējām. | Veselības ministrija lūdz sniegt informāciju par Ministru kabineta rīkojuma projekta 3.punktā noteikto saistībā ar papildu finansējuma pieprasījumu, vai Slimību profilakses un kontroles centra aktivitātes nodrošināšanai (metodisko materiālu projekta izstrādei) paredzētais papildus nepieciešamais finansējums ir iekļauts kādā no iesniegtajiem prioritārajiem pasākumiem 2019.-2021.gadam. | **Ņemts vērā** | Tieslietu ministrija 01.08.2018 Finanšu ministrijai nosūtīja prioritāro pasākumu pieteikumus 2019-2021. gadam. Pieteikumu sarakstā iekļauts prioritārais pasākums "Mazināt vai novērst apdraudējumu, ko nepilngadīgajiem rada noziedzīgi nodarījumi pret tikumību un dzimumneaizskaramību un šāda nodarījuma sekas", kur iekļauts Slimības profilakses un kontroles centra pasākumu nodrošināšanai paredzētais papildus nepieciešamais finansējums 2019. gadam 1540 *euro* apmērā un turpmāk ik gadu 420 *euro* apmērā. |
| 19. | Plāns projekts | Vienlaikus vēršam uzmanību, ka ar 2018.gada 1.septembri spēku ir zaudējuši Ministru kabineta 2013.gada 17.decembra noteikumi Nr.1529 "Veselības aprūpes organizēšanas un finansēšanas kārtība" un šobrīd ir spēkā noteikumi Nr.555, līdz ar to lūdzam precizēt plāna projektu.  | **Ņemts vērā**  | Plāna projekta precizēts |
| 20. | Plāna projekta 4.1. apakšpunkts | **Ģenerālprokuratūra**Atbilstoši Plāna projekta 3.1.2.apakšpunktam Ģenerālprokuratūru paredzēts noteikt kā līdzatbildīgo institūciju viena uzdevuma izpildei, proti, izstrādājot normatīvos aktus, kas nepieciešami “Bērna mājas” modeļa ieviešanai, kurā iesaistīts arī prokurors, pret ko neiebilstam.Tajā pašā laikā uzskatām, ka Ģenerālprokuratūra nav iekļaujama Uzraudzības komitejā Plāna izpildes nodrošināšanai, ievērojot Prokuratūras likuma 2.pantā noteiktās prokuratūras funkcijas un Plāna projektā ietvertos uzdevumus, kas nav saistīti ar prokuratūras kompetenci. Ņemot vērā minēto, lūdzam no Plāna projekta 4.1.apakšpunkta izslēgt Ģenerālprokuratūru. | **Ņemts vērā** | Plāna projekta 4.1. pasākuma aile "Līdzatbildīgās institūcijas" precizēta, svītrojot Ģenerālprokuratūru.  |
| 21. | Plāna projekts | **Pārresoru koordinācijas centrs****Konceptuāla rakstura iebildums:**Uzskatām, ka nepieciešams:**1.1.** pārdomāt un definēt plāna projekta mērķi – tas nevar būt noteikts kā mijiedarbība dažāda līmeņa plānošanas dokumentu starpā (4.lp.);**1.2**. uzlabot projektā piedāvāto sadrumstaloto pasākumu uzskaiti, novēršot risku, piedāvājot jaunus pakalpojumus tikai šaurā tikumības un dzimumneaizskaramības vardarbības pret nepilngadīgajiem jomā, netverot citus vardarbības, iestāžu sadarbības jeb izpētes aspektus;**1.3.** projekta termiņš un veicamie pasākumi nosakāmi, nepārsniedzot 2020.gada 31.decembri, pamatojoties uz Ministru kabineta 2014.gada 2.decembra noteikumu Nr.737 "Attīstības plānošanas dokumentu izstrādes un ietekmes izvērtēšanas noteikumi" (MK noteikumi Nr.737) 59-61.punktā noteiktajām prasībām, kā arī ņemot vērā iepriekš minētajos dokumentos plānoto rīcību un pasākumus;**1.4.** lūdzam projekta izstrādes gaitā ņemt vērā arī Demogrāfisko lietu centra (DLC) iniciēto un Valsts reģionālās attīstības aģentūras (VRAA) īstenoto aktivitāti "Bērniem drošs un draudzīgs bērnudārzs". Programmas galvenais mērķis – veidot PII vidi bērnam drošu un draudzīgu, savlaicīgi atpazīstot un novēršot bērnu tiesību pārkāpumu riskus, veidojot pozitīvu sadarbību bērnu, vecāku un iestādes darbinieku starpā, un uzturot pozitīvu vidi, kurā bērna intereses un vajadzības ir centrālās. Programmas ietvaros pedagogi apgūst, kā bērniem viegli saprotamā valodā un interaktīvā veidā mācīt par personisko drošību saskarsmē ar citiem cilvēkiem; iemācās runāt ar bērniem par tēmām, kas ikdienā šķiet neērtas, veicina bērna personības izaugsmi, rūpējoties par bērna nākotni, iemāca atpazīt bērniem bīstamas, personisko drošību apdraudošas situācijas, aizstāvēt sevi, citus un lūgt pieaugušo palīdzību. 2018.gadā ir uzsākta PII pārstāvju dalība semināros "Džimbas 9 soļu drošības programma", apmācot 228 pašvaldību bērnudārzu speciālistus.Vienlaikus atkārtoti aicinām TM sadarbībā ar LM un IEM, kā arī citām iesaistītajām institūcijām izvērtēt iespēju savlaicīgi uzsākt darbu pie visaptverošu pamatnostādņu izstrādes atbilstoši MK noteikumu Nr.737 prasībām (21., 22., 59., 60., 61.p), tostarp nosakot tvērumu ģimenes vardarbības riska mazināšanai, bērnu un jauniešu noziedzības novēršanai, bērnu aizsardzībai pret noziedzīgiem nodarījumiem, kā arī ietverot Preventīvo piespiedu līdzekļu koncepcijā minētos jautājumus. | **Panākta vienošanās starpministriju sanāksmē** Papildus norādām, ka Tieslietu ministrija neplāno šādu pamatnostādņu izstrādi tuvākajos gados, turklāt šāda dokumenta izstrāde nebūtu Tieslietu ministrijas kompetences jautājums. Jautājums risināms atbilstoši Pārresoru koordinācijas centra izstrādātajam ziņojumam "Ziņojums par nepieciešamiem uzlabojumiem starpnozaru sadarbībā un palīdzības sniegšanā bērniem ar psihiskiem, attīstības un uzvedības traucējumiem". | Plāna projekts papildināts ar mērķa definīciju, ar sadaļu "Nākotnes izaicinājumi", saglabāts pasākumu plānojums atbilstoši prevencijas līmeņiem un ietvertie pasākumi paredzēti 2019. un 2020. gadam. |
| 22. | Plāna projekts | **Iebildumi pēc būtības:**Lūdzam esošās situācijas raksturojumu (II sadaļa) papildināt ar datiem par 2017.gadu attiecībā uz noziedzīgiem nodarījumiem pret tikumību un dzimumneaizskaramību, kā arī uzticības tālruņa lietošanu, sniedzot īsu novērtējumu. | **Ņemts vērā**  | Precizēts plāna projekts |
| 23. | Plāna projekts | **3.** Par projekta III sadaļu:**3.1.** lūdzam sniegt skaidrojumu, kas domāts ar Rīcības plānu, kura pasākumi nav bijuši pietiekami, lai aptvertu visus apdraudējumus. Vēršam uzmanību, ka Ieslodzīto resocializācijas pamatnostādņu 2015.–2020. gadam īstenošanas plānā attiecībā uz IeVP un VPD personāla pietiekamu skaita nodrošināšanu, atlasi, apmācību sistēmas pilnveidošanu, darbinieku profesionālās noturības stiprināšanu Darbības programmas 9.1.3. SAM ietvaros ir noteikta jaunu mācību programmu izstrāde ieslodzījuma vietu darbiniekiem; darbinieku testēšanas metožu ieviešana; darbā ar ieslodzītajiem un bijušajiem ieslodzītajiem iesaistītā personāla (ieslodzījuma vietu, probācijas, pašvaldību, biedrību un nodibinājumu un reliģisko organizāciju darbinieki) apmācība un profesionālās kapacitātes stiprināšana; kopīgu apmācību organizēšana ieslodzījuma vietu un probācijas darbiniekiem, kā arī psihometrijas testu ieviešana ar rezultatīvo rādītāju – testēto darbinieku īpatsvars 2022. gadā sasniedz 100%. Lūdzam pamatot nepieciešamību radīt jaunu papildinošu plānošanas dokumentu (projekta 3.3.punkts), kas dublē jeb papildina minētajā plānā ietvertos pasākumus un kam ir piešķirts ievērojams ESF atbalsts. Pie tam, atbilstoši Ministru kabineta 2015.gada 24.septembra rīkojuma Nr. 581 "Par Ieslodzīto resocializācijas pamatnostādņu 2015.–2020. gadam īstenošanas plānu" 4.punktam Tieslietu ministrijai uzdots līdz 2018.gada 1.decembrim iesniegt Ministru kabinetā precizēto plāna īstenošanai nepieciešamā finansējuma aprēķinu.**3.2.** Ņemot vērā projekta III sadaļā minēto, ka NVO viedokļi nav saņemti, aicinām tomēr tos iegūt, proaktīvi uzrunājot iesaistās nevalstiskās organizācijas, kuras darbojās un kurām ir pieredze projektā minēto jautājumu risināšanā – Latvijas Bērnu fonds, biedrība "Latvijas SOS Bērnu ciematu asociācija" un nodibinājums "Centrs Dardedze". **3.3.**Vienlaikus, lūdzam integrēt III sadaļu II sadaļā atbilstoši MK noteikumu Nr.737 prasībām. | **Panākta vienošanās starpministriju sanāksmē**  | Plāna projekts precizēts, II sadaļas pirmo rindkopu papildinot ar norādi, ka Plāna projekts ir loģisks turpinājums Rīcības plānam nepilngadīgo aizsardzībai no noziedzīgiem nodarījumiem pret tikumību un dzimumneaizskaramību 2010.-2013. gadam (apstiprināts ar Ministru kabineta 2009. gada 25. augusta rīkojumu Nr. 581). papildinot ar sadaļu "Nākotnes izaicinājumi" un informāciju par nevalstisko organizāciju iesaisti Plāna projekta izstrādē.  |
| 24. | Plāna projekts | Ņemot vērā, ka nav definēts plāna projekta mērķis, kuram attiecīgi būtu jāatbilst politikas rezultātiem, kas atspoguļo sasniegumu, nevis veidu kā to panākt, aicinām precizēt piedāvātos politikas rezultātus un rādītājus, piemēram, izveidota sistēma nevar kalpot kā mērķa rādītājs. Tāpat nav iedomājama situācija, ka 100% speciālistu, ka strādā ar augsta riska grupu ir apmācīti darbam ar attiecīgo mērķa grupu, jāvērtē attiecībā uz izejas datiem. Lūdzam norādīt arī datu avotus, kas pieejami CSP vai citur. | **Panākta vienošanās starpministriju sanāksmē**  | Plāna projekts papildināts ar mērķi un precizēti politikas rezultāti un rezultatīvie rādītāji. |
| 25. | Plāna projekts | Lūdzam projektā sniegt informāciju par to, vai plānots izstrādāt vēl kādu starpnozaru plānošanas dokumentu esošajā plānošanas periodā, ņemot vērā, ka virkne pasākumu skar plašāku jautājumu loku, nekā tikai bērnu tiesību aizsardzība pret tikumību un dzimumneaizskaramību. Nolieguma gadījumā, nepieciešams pamatot šādu konstrukcijas nepieciešamību plānošanas sistēmā. | **Panākta vienošanās starpministriju sanāksmē**  | Precizēts plāna projekts paredzot sadaļu "Nākotnes izaicinājumi". |
| 26. |  | Lūdzam pamatot, kā tieši ir plānots sasniegt projektā paredzēto primārās prevencijas trešo politikas rezultatīvo rādītāju: "Sabiedrība ir informēta un spēj pazīt bērnu seksuāla apdraudējuma pazīmes [..]".Ņemot vērā apdraudējuma specifiku ir nepieciešama ļoti īpaša pieeja un skaidrojošais darbs, lai sabiedrībā neveidotos negatīvs, pārprasts aizdomīguma noskaņojums. | **Panākta vienošanās starpministriju sanāksmē**  |  |
| 27. | Plāna projekta 1.3.10. pasākums | Lūdzam precizēt projekta 1.3.10.pasākuma rezultatīvo rādītāju, skaidri sasaistot to ar pasākuma mērķi un darbības rezultātu. | **Panākta vienošanās starpministriju sanāksmē**  | Plāna projekta 1.3.9. pasākums papildināts ar skaidrojumu |
| 28. |  | Lūdzam izvērtēt pamatojumu iekļaut plāna projektā pasākumus, kas ir institūcijas nolikuma ietvaros ikdienā veicamie darbi, piemēram BTAI sniegt konsultācijas (2.1.1.pasākums); vienlaikus netop skaidrs, kādēļ virkne pasākumu tiek sadrumstaloti pa visu projektu un minēti vairākkārt, nenodrošinot pārskatāmus plānotos uzlabojumus attiecīgajā jomā. | **Panākta vienošanās starpministriju sanāksmē**  | Plāna projektā saglabāts pasākumu iedalījums pēc prevencijas līmeņiem |
| 29. |  | Ņemot vērā, ka projekts ir vērsts tieši uz nepilngadīgo personu aizsardzību no noziedzīgiem nodarījumiem pret tikumību un dzimumneaizskaramību, lūdzam pamatot nepieciešamību projektā iekļaut 3.1.1.pasākumu, kas ir vērsts uz citām personām, kas nav nepilngadīgie, īpaši ņemot vērā to, ka šī pasākuma skaidrojumā ir atsauce uz Bērnu noziedzības novēršanas un bērnu aizsardzības pret noziedzīgu nodarījumu pamatnostādņu 2013.-2019.gadam īstenošanas ietvaros piešķirto finansējumu, kas bija vērsts uz bērniem draudzīgu nopratināšanas telpu izveidi, kas arī tika piešķirts prasītajā apjomā 2017.gadā. Savukārt, 2018.gadā prioritāro pasākumu vērtēšanas procesā finansējums šim mērķim netika pieprasīts. Tāpat nav sniegta argumentācija 25 jaunu, specifiski iekārtotu un šaurai mērķauditorijai izmantojamu telpu izveidei un ikdienas uzturēšanai.  | **Panākta vienošanās starpministriju sanāksmē**  | Precizēts plāna projekta 3.1.1. apakšpunkta skaidrojums. |
| 30. | Plāna projekta 3.2.4. pasākums | Nav atbalstāms 3.2.4.pasākums, kas paredz sporta zāles, skolotāju istabu, pieņemšanas telpu u.c. uzlabojumu nodrošināšanu vienai šaurai noziedznieku grupai, pie tam, projektā nav sniegti dati par to skaitu vai dinamiku; vienlaikus vēršam uzmanību, ka Daugavgrīvas un Liepājas cietuma izbūves projekta jautājumi būtu risināmi resocializācijas plānošanas dokumentu ietvaros, kā arī Liepājas cietuma izbūve plānota nākamajā plānošanas periodā. | **Panākta vienošanās starpministriju sanāksmē**  | Plāna projekta 3.2.4. pasākums papildināts ar skaidrojumu |
| 31. | Plāna projekts | **Valsts kanceleja**Plāna projekta mērķu uzskaitījumā tiek norādīts, ka ir jāuzlabo Valsts bērnu tiesību aizsardzības inspekcijas kapacitāte ar papildus četrām amata vietām. Izvērtējot plāna projektā ietverto skaidrojumu, nav iespējams gūt pārliecību par amata vietu skaita pieauguma pamatotību. Turklāt nav norādīts, kādus pasākumus ir veikusi iestāde, lai nepieciešamās amata vietas rastu iestādes ietvarā, kā arī, vai ir bijušas darbības resora ietvarā, lai papildu amata vietas varētu iegūt no citas resora iestādes.Vēršam jūsu uzmanību uz Ministru kabineta 2017. gada 28. augusta ārkārtas sēdē pieņemtā informatīvā ziņojuma “Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 5.punktā norādīto “*Ministrijām pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros (izņemot pilnā apmērā no ārvalstu finanšu palīdzības finansētās amata vietas). Turpmāk virzot tiesību aktu projektus, politikas plānošanas dokumentus, kā arī sagatavojot līdzekļu pieprasījumu prioritārajiem pasākumiem, papildus finansējumu restrukturizētām amata vietām plānot kā starpību starp finansējumu esošajai amata vietai (tai skaitā arī vakancei) un amata vietai, kas būs nepieciešama konkrētā pasākuma īstenošanai.*”Ņemot vērā, ka ar plāna projektu tiek paredzēts paaugstināt Valsts bērnu tiesību aizsardzības inspekcijas kapacitāti ar četrām amata vietām, bet nav norādīts paveiktais amata vietu skaita iegūšanai iestādes vai resora ietvaros. Lūdzam papildināt plāna projektu ar informāciju par paveikto resora ietvaros amata vietu skaita palielināšanai. | **Ņemts vērā**  | Plāna projektā svītroti pasākumi, kas paredz papildu amata vietu veidošanu Valsts bērnu tiesību aizsardzības inspekcijai. |
| 32. | Plāna projekts | **Latvijas Lielo pilsētu asociācija**Plāna projekts atbilstoši plāna mērķiem izdalīts trīs prevenciju līmeņos – primārajā, sekundārajā un terciārajā. Plāna projekta mērķis pirmajam prevencijas līmenim ir sasniegt šādu politikas rezultātu: visas sabiedrības grupas ir informētas un spēj atpazīt dzimumnozieguma pret nepilngadīgo risku un zina, kā rīkoties šāda nozieguma gadījumā. Primārajam prevencijas līmenim ir izdalīti 3 apakšpunkti – **bērni** ir apmācīti atpazīt seksuālo apdraudējumu, **nepilngadīgo aprūpē iesaistītie** **speciālisti** ir sagatavoti darbam ar bērnu, t.sk. ar dzimumnoziegumu risku un spēj pazīt to, kā arī **sabiedrība** ir informēta un spēj pazīt bērnu seksuāla apdraudējuma/vardarbības pazīmes, un zina, kā rīkoties šādā gadījumā.Saskaņā ar Plāna projektu primārais prevencijas sektors ir tas, kurā bērni iegūst no speciālistiem pirmatnējo informāciju par seksuālo apdraudējumu un mācas atpazīt to. Šis ir viens no būtiskākajiem posmiem Plāna projektā, jo šīs informācijas kvalitatīva apguve reāli var bērnu sagatavot un pasargāt no reāla apdraudējuma. Diemžēl Plāna projektā šajā sektorā pie līdzatbildīgajām institūcijām nav minēta arī pašvaldības policija un vispār no pašvaldībām, tikai pašvaldības sociālais dienests un bāriņtiesa.Jāņem vērā, ka tieši pašvaldības policijas darbinieki bieži ir pirmie, kas nonāk saskarsmē ar nepilngadīgajiem, dažādās to dzīves krīzes situācijās, piemēram, ģimenes konfliktos, dažādos vardarbības gadījumos pret bērnu, sastop klaiņojošus vienus sabiedriskās vietās, konstatē to izdarītus pārkāpumus, patrulējot pie izglītības iestādēm u.c. gadījumos. Piemēram, Rīgas pašvaldības policijas darbinieki Rīgas pilsētā vien 2017.gadā:konstatēja un nonāca saskarsmē ar 7147 nepilngadīgām personām;apkalpoja 280 izsaukumus, kuros ģimenes konflikta laikā ģimenē atradās nepilngadīgais;pieņēma 109 lēmumus par bērna šķiršanu no ģimenes;pieņēma 240 lēmumus par bērna nogādāšanu drošā vidē;veica 2676 individuālas preventīvas pārrunas ar nepilngadīgajiem un viņu vecākiem;veica 713 profilaktiskos apsekojums dažāda riska grupās esošo nepilngadīgo dzīvesvietās;novadīja 1365 pasākumus izglītības iestādēs (organizētās tikšanās, izglītojošie un informatīvie pasākumi u.tml.) par bērnu drošību;nodrošināja sabiedrisko kārtību pie Rīgas pilsētas 114 vispārējās pamatizglītības un vispārējās vidējās izglītības iestādēm, 13 interešu izglītības iestādēm, 11 sporta skolām, 9 mūzikas un mākslas skolām;papildus no 2018.gada sniegtas 222 psiholoģiskās konsultācijas nepilngadīgajiem.Ņemot vērā iepriekš minēto, kā arī šo statistiku par Rīgas pašvaldības policijas veikto darbu ar nepilngadīgajiem Rīgas pilsētā, acīm redzami, tas ir milzīgs apjoms nepilngadīgo, ar ko saskaras Rīgas pašvaldības policijas darbinieki. Šajā nepilngadīgo skaitā nevar izslēgt iespējamību, ka kāds no tiem cieš vai ir cietis arī no seksuālas vardarbības vai ir saskāries ar to, bet pašvaldības policijas darbinieks nav apmācīts saskatīt pazīmes, kuras varētu radīt aizdomas par iespējamu dzimumnozieguma izdarīšanu.Atsaucoties uz iepriekš norādīto informāciju, norādām, ka pašvaldību policijas kā institūcija ir vērā ņemams resurss, kas veic darbu ar apjomīgu skaitu nepilngadīgo un savas kompetences robežās arī nodrošina Plāna projekta izvirzīto mērķu sasniegšanu, bet pašvaldības policija šajā Plāna projektā nav pat pieminēta, kā arī tieši pašvaldības policijas darbinieku apmācība, lai policijas darbiniekus sagatavotu darbam ar bērniem, tieši par dzimumnoziegumu risku un tā atpazīšanu, nav paredzēta.Rosinām veikt apkopojumu par visā valstī novadu un pilsētu pašvaldību policijas veikto darbu ar nepilngadīgajiem un ņemt vērā arī šo resursu un iekļaut to Plāna projektā, izvērtējot valsts budžeta iespējas **paredzēt arī pašvaldības policijas darbinieku apmācību par dzimumnoziegumu pret nepilngadīgajiem atpazīšanu**, ieteicamo rīcību un iespējamiem riskiem bērniem, lai arī pašvaldības policijas darbinieks būtu kvalificēts un gatavs atpazīt bērna stāvokli šādos gadījumos.Vienlaikus arī norādām, ka Plāna projekta mērķa grupu sadaļā nav iekļauti pašvaldību sociālo dienestu sociālie darbinieki, kaut arī Plāna projekta 2.pielikumā ir norādītas Apvienoto Nāciju Organizācijas Bērnu tiesību komitejas rekomendācijas, kuru 6., 19., 23.punkti skaidro sociālo darbinieku pienākumus, paredzot arī nepieciešamību pēc izglītojošiem pasākumiem.Līdz ar to **rosinām Plāna projekta 1.3.sadaļā iekļaut arī pašvaldību sociālā dienesta sociālos darbiniekus speciālistu lokā, lai nodrošinātu tiem izglītojošus pasākumus.** | **Starpministriju sanāksmē panākta vienošanās,** ka, ja atbildīgās institūcijas (pašvaldības) saredz nepieciešamību plāna projektu papildināt ar specifiskiem pasākumiem, tad tās iesniegs konkrētus pasākumus to iekļaušanai Plāna projektā.Papildus norādām, ka kopš 2013. gada valsts nodrošina bezmaksas apmācības bērnu tiesību jautājumos gan 40 stundu, gan 24 stundu apmērā. Pie tam, Latvijas Pašvaldību mācību centrs regulāri rīko atbilstošus seminārus Bērnu tiesību aizsardzības likuma 5.1 panta pirmajā daļā minētajām mērķgrupām – piemēram, no 2019. gada 23. janvāra Latvijas Pašvaldību mācību centrs piedāvā mācības bērnu tiesību aizsardzības jomā sociālajiem darbiniekiem (<https://lpmc.lv/macibas/browse/1.html>). Tāpat ierobežota finansējuma apstākļos, pašvaldībām vajadzētu izvērtēt iespējas izmantot iekšējos resursus, piemēram, Rīgas pašvaldības policijas speciālisti Bērnu nodaļā, kuriem ir pieredze un kuri vada apmācības par samaksu, varētu amata pienākumu ietvaros tikt piesaistīti Rīgas pašvaldības attiecīgo darbinieku apmācību nodrošināšanai.  | Papildināts plāna projekta 1.3.1. pasākums |
| 33. | Plāna projekts | **Biedrība "Centrs MARTA"**Vēlamies vērst uzmanību, ka Plāna projekta 4.lpp. nekorekti norādīts, ka "*Pozitīvi vērtējams fakts, ka atskaites periodā, salīdzinot ar iepriekšējo periodu, nav notikusi neviena bērnu tirdzniecība (Krimināllikuma – 154.1pants), kā arī neviens bērns nav ticis nosūtīts seksuālai izmantošanai (Krimināllikuma – 165.1pants).*"Kaut arī Valsts policijas statistikā kopš 2015.gada nav norādīts neviens kriminālprocess pēc Krimināllikuma 154.1panta, tomēr nevar piekrist apgalvojumam, ka "nav notikusi neviena bērnu tirdzniecība".Centrā MARTA, ievērojot Ministru kabineta 2006.gada 31.oktobra noteikumi Nr.889 "Noteikumi par kārtību, kādā cilvēku tirdzniecības upuri saņem sociālās rehabilitācijas pakalpojumus, un kritērijiem personas atzīšanai par cilvēku tirdzniecības upuri" (turpmāk – MK noteikumi Nr.889) prasības, oficiāli atzīti cilvēku tirdzniecības upuri:* 2015.gadā 2 bērnu tirdzniecības upuri, no kuriem 1 persona iesaistīta seksuālajā ekspluatācijā un 1 – noziedzīgu nodarījumu izdarīšanā;
* 2016.gadā 4 bērnu tirdzniecības upuri, no kuriem visas personas iesaistītas seksuālajā ekspluatācijā;
* 2017.gadā 1 bērnu tirdzniecības upuris, kas izmantots seksuālajā ekspluatācijā.

Papildus iepriekš minētajiem oficiāli atzītajiem nepilngadīgajiem cilvēku tirdzniecības upuriem Centrā MARTA saņemtas ziņas:* 2016.gadā – par 3 nepilngadīgām personām, kas iesaistītas un izmantotas prostitūcijā,
* 2017.gadā – par 5 nepilngadīgām personām, kas iesaistītas un izmantotas prostitūcijā,

bet šīm personām nebija iespējams nodrošināt sociālās rehabilitācijas pakalpojumu cilvēku tirdzniecības upuriem un oficiāli viņas atzīt, ievērojot MK noteikumu Nr.889 13.punktu, jo viņas atradās bērnu namā.Ņemot vērā Krimināllikuma 154.2panta otrajā daļā paredzēto nepilngadīgo cilvēku tirdzniecības upuru definīciju, secināms, ka bērna (līdz 18 g.v.) ekspluatēšana prostitūcijā ir cilvēku tirdzniecība un tā attiecīgi būtu kvalificējama pēc Krimināllikuma 154.1panta. Tomēr praksē bērnu seksuālās ekspluatācijas nodarījumi bieži tiek pārkvalificēti no 154.1panta uz 164. vai 165.pantu, kas it kā esot vieglāk pierādāmi, nekā cilvēku tirdzniecība. Tāpat arī pilngadīgās prostitūcijā iesaistītās sievietes Centram MARTA atklāj, ka tikušas iesaistītas prostitūcijā, vēl esot nepilngadīgas, tādējādi kā bērnu tirdzniecības upuri. Ievērojot minēto, būtu nekorekti uzskatīt, ka bērnu tirdzniecība Latvijā nepastāv. Tieši pretēji – šis noziegums netiek pienācīgi un savlaicīgi atklāts, tādējādi arī nenodrošinot upuriem pienācīgu attieksmi no tiesībsargājošo iestāžu puses un atbalstu sociālajā rehabilitācijā, kas, uzskatām, būtu maināms, paredzot konkrētas darbības Plāna projektā. | **Panākta vienošanās starpministriju sanāksmē**  | Precizēta plāna projekta II sadaļa "Esošās situācijas raksturojums", precizējot Valsts policijas sniegto informāciju, kā arī papildinot ar biedrības "Centrs MARTA" sniegto statistiku. |
| 34. | Plāna projekts | Šobrīd, ievērojot MK noteikumu Nr.889 13.punktu, sociālās rehabilitācijas pakalpojumu cilvēku tirdzniecības upuriem nav iespējams nodrošināt bērniem, kas uzturas valsts vai pašvaldības finansētā sociālās aprūpes vai sociālās rehabilitācijas institūcijā. Centrs MARTA šo jautājumu ir uzrunājis kopš 2015.gada, tomēr grozījumi, kas atļautu pakalpojumu saņemt arī bērnu namu bērniem, kaut arī plānoti, joprojām nav pieņemti, tādējādi nostādot bez vecāku gādības palikušas bērnus sliktākā situācijā, nekā bērnus, kuri dzīvo ģimenē.Uzskatām, ka jebkuram bērnam būtu jābūt piekļuvei sociālās rehabilitācijas pakalpojumiem, nevis tikai bērniem, kas dzīvo ģimenē, līdz ar to šī izmaiņa būtu paredzama Plāna projektā. | **Panākta vienošanās starpministriju sanāksmē**  | Precizēta plāna projekta II sadaļa "Esošās situācijas raksturojums",atbilstoši Labklājības ministrijas sniegtajai informācijai |
| 35. |  | Nepilngadīgie cilvēku tirdzniecības upuri tiek sodīti vai saukti pie atbildības par viņu pašu ekspluatāciju. Iekšlietu ministrijas organizētās darba grupas "Cilvēku tirdzniecības novēršanas pamatnostādņu 2014.-2020.gadam" koordinēšanas īstenošanai ietvaros Rīgas pašvaldības policijas pārstāvis, ziņojot par statistiku prostitūcijas ierobežošanas noteikumu izpildē un par piemērotajiem administratīvajiem sodiem par noteikumu pārkāpumu, norādīja, ka 2017.gadā Rīgas pašvaldības policija par prostitūcijas ierobežošanas noteikumu pārkāpumu ir piemērojusi audzinoša rakstura piespiedu līdzekļus divām nepilngadīgām meitenēm. Ņemot vērā Krimināllikuma 154.2panta otrajā daļā paredzēto nepilngadīgo cilvēku tirdzniecības definīciju, nepilngadīga persona, kas iesaistīta prostitūcijā, ir atzīstama par cilvēku tirdzniecības upuri. Tomēr tā vietā, lai šiem bērniem sniegtu atbalstu, viņām tika piemērota sankcija administratīvo pārkāpumu procesa ietvaros.Centrs MARTA uzskata, ka nav pieļaujams bērnu sodīt par viņa paša seksuālo ekspluatāciju, vēl jo vairāk, kad bērna seksa pircēji nesaņem nekādu sodu, un šāda Rīgas pašvaldības policijas rīcība ir klajā pretrunā ar bērna tiesībām. Līdz ar to Centrs MARTA lūdz Plāna projektā iekļaut pasākumus, kas novērstu bērnu sodīšanu par viņu seksuālo ekspluatāciju, kā arī sauktu pie atbildības seksa pircējus. | **Panākta vienošanās starpministriju sanāksmē** Papildus norādām, ka Latvijas Administratīvo pārkāpumu kodeksa 21.1 pants noteic, ka personu var atbrīvot no administratīvās atbildības, ja tā administratīvo pārkāpumu izdarījusi laikā, kad bija pakļauta cilvēku tirdzniecībai un tādēļ bija spiesta izdarīt administratīvo pārkāpumu. Līdzīgs regulējums tiek saglabāts arī jaunajā Administratīvās atbildības likumā, kurš stāsies spēkā 2020. gada 1. janvārī.Tieslietu ministrijas ieskatā šobrīd esošās prakses, kad nepilngadīgie cilvēktirdzniecības upuri tiek saukti pie administratīvās atbildības, pamatā ir saprātīgas tiesību normu piemērošanas jautājums, nevis tiesiskā regulējuma trūkums.  |  |
| 36. |  | Papildus visam iepriekš minētajam Centrs MARTA vēlas norādīt uz tendenci, ka visos bērnu tirdzniecības un seksuālās ekspluatācijas gadījumos, kas nonākuši Centra MARTA redzeslokā, nepilngadīgās personas iepriekš bija cietušas no seksuālās vardarbības un pamešanas novārtā. Šādas pašas tendences par vardarbību bērnībā atklājas arī pilngadīgo seksuālās ekspluatācijas upuru gadījumos, kā arī fakts, ka pilngadīgās prostitūcijā iesaistītās sievietes Centram MARTA atklāj, ka tikušas iesaistītas prostitūcijā, vēl esot nepilngadīgas, tādējādi kā bērnu tirdzniecības upuri.Ievērojot minēto, uzskatām, ka ir svarīgs nekavējošs atbalsts bērnu seksuālās vardarbības upuriem, lai novērstu atkārtotu un vēl smagāku bērna viktimizāciju. Tādējādi gan Plāna projektā, gan vēlāk tā izpildē ir viennozīmīgi jānodrošina vardarbības veicēju saukšana pie atbildības, paredzot viņiem reālus cietumsodus, salīdzinot ar līdzšinējo praksi, kā arī nodrošināt atbalstu seksuālās vardarbības upurim un viņa nevardarbīgajam vecākam, kā arī reālu kompensāciju piedziņu un izmaksu vardarbības upuriem. | **Panākta vienošanās starpministriju sanāksmē**  | Papildināta plāna projekta II sadaļa "Esošās situācijas raksturojums"  |
| 37. | Plāna projekts | **Pārresoru koordinācijas centrs** Vairāki projekta pasākumi ir vērsti uz iekšlietu sistēmā strādājošo speciālistu apmācību, lai patvēruma procedūras ietvaros identificētu iespējamos bērnu seksuālās vardarbības un seksuālās izmantošanas gadījumus, aicinām apsvērt iespēju iekļaut šos pasākumus politikas plānošanas dokumentos, kas vērsti uz robežu uzraudzības efektivitātes palielināšanu un patvērumu procedūras pilnveidošanu. Pretējā gadījumā būs neiespējami identificēt pasākumus un tam atvēlēto finansējumu, kas atvēlēts patvēruma politikas jautājumu risināšanai. | **Saskaņots** Tieslietu ministrija 2019. gada 8. februārī nosūtīja plāna projektu elektroniskai saskaņošanai, taču Pārresoru koordinācijas centrs nesniedza atkārtotu atzinumu un neuzturēja iebildumu. |  |
| **Saskaņošana pēc 2019. gada 8. aprīļa Ministru kabineta komitejas sēdes** |
| 1. | Plāna projekta 1.3.7. apakšpunkta pasākums | **Veselības ministrija**Ārstniecības likuma 56.1 pants nosaka: *(1) Ja ārstniecības iestāde sniedz palīdzību pacientam un ir pamats uzskatīt, ka pacients cietis no vardarbības, ārstniecības iestāde nekavējoties, bet ne vēlāk kā 12 stundu laikā paziņo par to Valsts policijai.**(2) Ja ārstniecības iestāde sniedz palīdzību nepilngadīgam pacientam un ir pamats uzskatīt, ka pacients cietis no pienācīgas aprūpes un uzraudzības trūkuma vai cita bērnu tiesību pārkāpuma, ārstniecības iestāde nekavējoties, bet ne vēlāk kā 12 stundu laikā paziņo par to Valsts policijai.*Veselības ministrija ar 2017. gada 17. jūlija rīkojumu Nr. 143 "Par darba grupas izveidi Ārstniecības likuma 56.1 panta nepieciešamo grozījumu izvērtēšanai", izveidoja darba grupu konkrētā priekšlikuma izvērtēšanai. Vēršam uzmanību, ka minētās darba grupas dalībnieki nevienojās par nepieciešamību papildināt Ārstniecības likuma 56.1pantu, paplašinot to institūciju loku, kas saņem informāciju par iespējamiem bērna tiesību pārkāpumiem no ārstniecības personām.Pacientu tiesību likuma 10. panta piektās daļas 6. punktā noteiktas personas un institūcijas, kurām ārstniecības iestādes likumā noteikto funkciju veikšanai, pēc rakstveida pieprasījuma un ārstniecības iestādes vadītāja rakstveida atļaujas saņemšanas par pacientu sniedz ne vēlāk kā piecu darbdienu laikā pēc pieprasījuma saņemšanas. Ņemot vērā, ka ārstniecības iestādes rīcībā ir sensitīva medicīniska rakstura informācija par pacientu, tai nevajadzētu būt pieejamai sociālo dienestu darbinieka darba pienākumu pildīšanai, jo plāna projektā nav norādīts, kāda apjoma informācija un kāda mērķa nodrošināšanai tā nepieciešama sociālo dienestu darbiniekiem. Pamatojoties uz iepriekš minēto, neuzskatām par lietderīgu Veselības ministrijai veidot kārtējo darba grupu, kuras apspriežamie jautājumi jau ir izdiskutēti (gan Saeimā, gan iepriekš minētajā darba grupā), līdz ar to aicinām no plāna projekta svītrot 1.3.7. apakšpunktu. | **Saskaņots**  | Precizēts Plāna projekta 1.3.7. un 1.3.9. pasākums |
| Atbildīgā amatpersona |    |
|  |  (paraksts) |

Olga Zeile

Tieslietu ministrijas

Nozaru politikas departamenta direktore

Tālr.67046134

Olga.Zeile@tm.gov.lv

Škavronska 67046125

Diana.Skavronska@tm.gov.lv